– Башҡортостанды Ырымбур өлкәһе менән бәйләп, автотранспортҡа яҡшы альтернатива булған тиҙ йөрөшлө “Орлан” поезы ла ҙур танылыу яуланы. Күреүебеҙсә, унда студенттар һәм туристар күп йөрөй. Уны артабан үҫтереү буйынса пландар бар, – тине Радий Хәбиров. – Яҡын киләсәктә шулай уҡ көнбайыш һәм көнсығыш йүнәлештәрҙә – Белоретҡа һәм Приютҡа тиклем – “Ҡарлуғас” электр поезын ебәрергә, Өфө тимер юл вокзалын реконструкциялауҙы дауам итергә ниәтләйбеҙ.